### Sagsfremstilling

Orientering fra udvalgsformanden:

Orientering fra øvrige udvalgsmedlemmer:

Sonny Jeppesen:

* Vild Kommune
* Østergade, Højer
* Søndergade, Tønder
* Rømø Skole

Orientering fra forvaltningen:

* Årshjul
  Årshjulet er et dynamisk styringsværktøj, der skal give Teknik- og Miljøudvalget løbende, samlet overblik over udvalgets aktiviteter, der ligger ud over de faste udvalgsmøder.
* Klimafolkemøde

Middelfart 31. august til 2. september.

* Status på ingværende anlægsprojekter
  ABC-cykelstien, Aksel Nørgaard:

Udbud er planlagt til medio august og byggeperiode medio oktober - primo februar 2024

Projektet har været udfordret på myndighedssiden da den passerer beskyttet natur, mose og eng. Her har vi skullet finde erstatningsarealer, med henholdsvis faktor 5 og 2 på arealstørrelsen. Herudover erstatning for fredskov. Især mose og eng har været lidt udfordrende men er nu på plads. Forhandling med lodsejere er ligeledes på plads dog undtaget to skovparceller ejet af hendholdvis en forening og en privat ejer der har stillet krav der er fundet ublu og derfor ikke kunnet imødekommes. Der arbejdes stadig på en løsning.

Zehnia Kristoffersen cykelstien:

Projektet har været udfordret ved en fortidsminde fredning omkring [adresse] som vi ikke kan undgå da grænsen ligger helt tæt på kørebanen. Tønder Kommune har haft kontakt til Slots- og Kulturstyrelsen, der er myndighed på fredningen, vedr. dispensation
fra fredningen. De har ønsket en fuldmagt fra ejeren. Dette arbejdes der nu på. Grundet dette forventes udbud først medio oktober og opstart i marken primo december 2023.

[adresse] i Toftlund, hastighedsdæmpende foranstaltninger

Der er udarbejdet et projekt, der ligger til samtykke ved politiet. Når denne foreligger sendes projekt i udbud med forventet udførelse i efteråret 2023.

[adresse] i Tønder, hastighedstavler: Indkøb af variable tavler er sendt i udbud. Der kan være leveringstid på de variable tavler, men forventningen er, at de bliver opsat i løbet af efteråret.

Ansøgning om tillæg til miljøgodkendelse

Palle Madsen har ansøgt om tillæg til miljøgodkendelse for adressen [adresse] i [adresse]. På adressen er der i dag miljøgodkendelse til opbevaring af slam fra spildevandsselskaber. Virksomheden ønsker nu miljøgodkendelse til afbrænding af PFAS-holdigt slam. Ansøgningen har været annonceret på hjemmesiden og i digital miljøadministration. Der er ikke modtaget henvendelser i forbindelse med annonceringen. Efterfølgende er der modtaget henvendelse fra 2 borgere. Henvendelsen vedrører bekymringerne for afbrænding af PFAS-holdigt slam. Forinden miljøgodkendelse meddeles vil et udkast til miljøgodkendelse blive sendt i høring hos parterne og til orientering til de ejendomme indenfor 1 km radius af adressen. Såfremt der modtages væsentlige indsigelser vil disse blive forelagt udvalget.

Udvidelse af Storde Biogas I/S, Bredebro

Storde Biogas I/S, [adresse], 6261 Bredebro, matr.nr. 5b, 5c og 150b Kumled, Brede er godkendt til at modtage og behandle i alt 236.000 tons biomasse pr. år. Virksomheden ønsker nu at udvide produktionen til at modtage og behandle i alt 600.000 tons biomasse årligt.

Udvidelsen kan rummes inden for den gældende lokalplan og det gældende kommuneplantillæg, men er omfattet af krav om ny miljøvurdering (miljøkonsekvensrapport af det konkrete projekt) og udarbejdelse af et tillæg til miljøgodkendelse. Projektet er fuldt belyst og processen for udarbejdelsen af en miljøkonsekvensrapport og tillæg til miljøgodkendelse er igangsat i hhv. afdeling Klima, Natur & Grøn omstilling og afdeling Myndighed.

Autocampere (bilag).

På baggrund af ny data og sommerens debat gives status på arbejdet med autocamperturismen i hele Tønder Kommune med henblik på, at udvalget drøfter den fremtidige retning i arbejdet.

Dialog med Parkering Syd

Forvaltningen har i begyndelsen af august haft dialogmøde med Parkering Syd. På dialogmødet blev de overordnede rammer for det fremtidige samarbejde drøftet. I den forbindelse blev det blandt andet drøftet, at der var behov for en opdatering af kommissoriet for Parkering Syd. Herudover blev det aftalt, at der løbende skal afholdes møder mellem forvaltningen og parkeringskontrollanterne.

Forvaltningen modtager jævnligt henvendelser om parkering i strid med skiltningen. Henvendelserne videreformidles til Parkering Syd, som sørger for parkeringskontrol.

I løbet af 1. halvår 2023 er der udstedt mere end 500 parkeringsafgifter i Tønder Kommune. Knap halvdelen af afgifterne er udstedt på [adresse] P-plads. Tønder by har 9 steder i top 10 over udstedte afgifter. Sidste sted er i Løgumkloster.

Forvatningen modtager jævnligt henvendelse om skiltning i forbindelse med parkering. Henvendelserne indgår også i dialogen med Parkering Syd.

Henvendelse vedrørende affaldsøordningen

Forvaltningen har modtaget en henvendelse fra et boligselskab. Boligselskabet ønsker at blive fritaget for pligten til at deltage i ordningen med affaldsøer. Ønsket er begrundet i at overgangen til affaldsøer vil medføre, at selskabets omkostninger til håndtering af affald stiger med 62 %. Det er forvaltningens opfattelse, at der er pligt til at deltage i de udbudte affaldsordninger og at en ordning ikke kan vælges fra.

Udmøntning af cykelpuljen 2023

Medio juni 2023 offentliggjorde Vejdirektoratet hvilke kommunale cykelstiprojekter, som blev tildelt tilskud af den statslige Anton Dahl i 2023.
Tønder Kommune blev ikke tildelt statslige midler til de indsendte ansøgninger i 2023.
Der var som besluttet af Teknik og Miljøudvalget indsendt ansøgninger på

- [adresse], [adresse] - Dobbeltrettet cykelsti mellem [adresse] og stationen

- Dravedvej, Løgumkloster - Dobbeltrettet cykelsti mellem Løgumkloster og [adresse] i [adresse]

- Paul Mikkelsen, Tønder - Enkeltrettet cykelstier langs [adresse]

Tønder Kommune har ikke modtaget information fra Vejdirektoratet om hvilken rangering (point) projekterne blev vurderet til i ansøgningsrunden.

Kloakering i Vesterende og Østerende Ballum.

Forvaltningen og et par af udvalgsmedlemmerne har modtaget en henvendelse fra en borger i området. Henvendelsen vedrører muligheden for udskydelse af kloakeringen til, der er truffet afgørelse om der skal placeres et vindmølle testcenter i [adresse]. Henvendelsen er begrundet i, at en afgørelse om placering af testcenteret kan medføre, at der kan ske ekspropriation af huse, som lige er blevet kloakeret.

Forvaltningen bemærker, at begrundelsen for kloakeringen er at begrænse udledningen af spildevand. Forvaltningen er ikke bekendt med, at der indenfor kortere tid vil blive truffet afgørelse om placering af testcenteret, og er heller ikke bekendt med hvilke huse, der i givet fald vil blive omfattet af en ekspropriation. Forvaltningen agter derfor ikke at udskyde gennemførelse af beslutningen om kloakering.

### Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning. Bilag med måling vedr. autocampere samt bilag med status på parkeringsafgifter vedlægges.